CELEX: 62009TA0237
Language: mt
Date: 2012-02-01 00:00:00
Title: Kawża T-237/09: Sentenza tal-Qorti Ġenerali tal- 1 ta’ Frar 2012 — Région wallonne vs Il-Kummissjoni ( “Ambjent — Direttiva 2003/87/KE — Skema għall-iskambju ta’ kwoti ta’ emissjoni ta’gassijiet serra — Pjan nazzjonali ta’ allokazzjoni ta’ kwoti ta’ emissjonijiet ta’ gassijiet serra, għall-Belġju għall-perijodu mill-2008 sal-2012 — Artikolu 44 tar-Regolament Nru 2216/2004/KE — Korrezzjoni posterjuri — Operatur ġdid — Deċiżjoni li tinkariga lill-amministratur ċentrali tar-reġistru Komunitarju indipendenti tat-tranżazzjonijiet biex idaħħal il-korrezzjoni fit-tabella ‘Pjan nazzjonali ta’ allokazzjoni’” )

10.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/26
            
         Sentenza tal-Qorti Ġenerali tal-1 ta’ Frar 2012 — Région wallonne vs Il-Kummissjoni
   (Kawża T-237/09) (1)
   
   (Ambjent - Direttiva 2003/87/KE - Skema għall-iskambju ta’ kwoti ta’ emissjoni ta’gassijiet serra - Pjan nazzjonali ta’ allokazzjoni ta’ kwoti ta’ emissjonijiet ta’ gassijiet serra, għall-Belġju għall-perijodu mill-2008 sal-2012 - Artikolu 44 tar-Regolament Nru 2216/2004/KE - Korrezzjoni posterjuri - Operatur ġdid - Deċiżjoni li tinkariga lill-amministratur ċentrali tar-reġistru Komunitarju indipendenti tat-tranżazzjonijiet biex idaħħal il-korrezzjoni fit-tabella ‘Pjan nazzjonali ta’ allokazzjoni’)
   2012/C 73/50
   Lingwa tal-kawża: il-Franċiż
   
      Partijiet
   
   
      Rikorrenti: Région wallonne (il-Belġju) (rappreżentanti: J. M. De Backer, A. Lepièce, I. S. Brouhns u S. Engelen, avukati)
   
      Konvenuta: Il-Kummissjoni Europea (rappreżentanti: E. White u O. Beynet, aġenti)
   
      Suġġett
   
   Talba għall-annullament parzjali tad-Deċiżjoni tal-Kummissjoni tas-27 ta’ Marzu 2009 dwar il-pjan nazzjonali ta’ allokazzjoni ta’ kwoti ta’ emissjonijiet ta’ gassijiet serra nnotifikat mir-Renju tal-Belġju għall-perijodu mill-2008 sal-2012, li tinkariga lill-amministratur ċentrali tar-reġistru Komunitarju indipendenti tat-tranżazzjonijiet biex idaħħal il-korrezzjoni fit-tabella “Pjan nazzjonali ta’ allokazzjoni” Belġjan.
   
      Dispożittiv
   
   
               (1)
            
            
               Id-deċiżjoni tal-Kummissjoni tas-27 ta’ Marzu 2009 li tagħti struzzjoni lill-amministratur ċentrali biex idaħħal korrezzjoni fit-tabella “Pjan Nazzjonali ta’ Allokazzjoni” Belġjan fir-reġistru Komunitarju indipendenti tat-tranżazzjonijiet, sa fejn tirrifjuta li tagħti struzzjoni lill-imsemmi amministratur li jdaħħal korrezzjoni ta’ allokazzjoni favur l-installazzjoni 116 imsejħa “Arcelor-Cockerill Sambre_HF6_Seraing”, kif mitlub mir-Renju tal-Belġju fl-ittra tiegħu tat-18 ta’ Frar 2009, tiġi annullata.
            
         
               (2)
            
            
               Il-Kummissjoni Ewropea hija kkundannata għall ispejjeż.
            
         
      (1)  ĠU C 193, 15.08.2009.